# csp_know

titleA: 奇门
titleB: 歌诀
titleC: 烟波钓叟歌
create_time: 2024-12-02T15:30:00
update_time: 2025-03-08T20:31:36
content:
                    《烟波钓叟歌》
            
            阴阳逆顺妙难穷，二至还乡一九宫，
            若能了达阴阳理，天地都来一掌中。
            轩辕黄帝战蚩尤，逐鹿经年战未休，
            偶梦天神授符诀，登坛致祭谨虔修。
            神龙负图出洛水，彩凤衔书碧云里，
            因命风后演成文，奇门遁甲从此始。
            一千八十当时制，太公删为七十二，
            逮于汉代张子房，一十八局为精艺。
            先须掌中排九宫，纵横十五图其中，
            次将八卦分八节，一气统三为正宗。
            阴阳二遁分顺逆，一气三元人莫测。
            五日都来接一元，接气超神为准则。
            认取九宫为九星，八门又逐九宫行。
            九富逢甲为值符，八门值使自分明。
            符上之门为值使，十时一位堪凭据。
            值符常谴加时于，值使逆顺遁宫去。
            六甲元号六仪名，三奇即是乙丙丁。
            阳遁顺仪奇逆布，阴遁逆仪奇顺行。
            吉门偶尔合三奇，万事开三万事宜。
            更合从旁加检点，余官不可有微疵。
            三奇得使诚堪使，六甲遇之非小补。
            乙逢犬马丙鼠猴，六丁玉女骑龙虎。
            又有三奇游六仪，号为玉女守门扉。
            若作阴私和合事，请君但向此中推。
            天三门兮地四户，问君此法如何处？
            太冲小吉与从魁，此是天门私出路。
            地户除危定与开，举事皆从此中去。
            六合太阴太常君，三辰元是地私门,
            更得奇门相照辉，出门百事总欣欣。
            太冲天马最为贵，猝然有难宜逃避。
            但当乘驭天马行，剑戟如山不足畏。
            三为生气五为死，胜在三兮衰在五，
            能识游三避五时，造化真机须记取。
            就中伏吟为最凶，天蓬加着地天蓬。
            天蓬若到天央上，须知即是反吟宫。
            八门反伏皆如此，生在生兮死在死，
            就是凶宿得奇门，万事皆凶不堪使。
            六仪击刑何太凶，甲子值符愁向东,
            戌刑在未申刑虎，寅巳辰辰午刑午。
            三奇入墓宜细推，甲日那堪入坤宫,
            丙奇属火火墓戌，此时诸事不宜为，
            更兼乙奇来临六，月奇临六亦同时。
            又有时干入墓宫，课中时下忌相逢。
            戊戌壬辰与壬癸，癸未丁丑亦同凶。
            五不遇时龙不精，号为日月损光明，
            时干来克日干上，甲日须知时忌庚。
            奇与门兮共太阴，三般难得共加临，
            若还得二亦为吉，举措行藏必遂心。
            更得值符值使利，兵家用事最为贵，
            常从此地击其冲，百战百胜君须记。
            天乙之神所在宫，大将宜居击对冲，
            假令值符居离位，天英坐取击天蓬。
            甲乙丙丁戊阳时，神人天上报君知。
            坐击须凭天上奇，阴时地下亦如此；
            若见三奇在五阳，偏宜为客是高强；
            忽然逢着五阴位，又宜为主好裁详。
            值符前三六合位，太阴之神在前二，
            后一宫中为九天，后二之神为九地。
            九天之上好扬兵，九地潜藏可立营，
            伏兵但向太阴位，若逢六合利逃形。
            天地人分三遁名，天遁月精华盖临，
            地遁日精紫云蔽，人遁当知是太阴。
            生门六丙合六丁，此为天遁自分明。
            开门乙奇临已位，此为地遁自然临，
            休门六丁共太阴，欲求人遁在此中。
            要知三遁何所宜，藏形遁迹斯为美。
            庚为太白丙为荧，庚丙相加谁会得？
            六庚加丙白入荧，六丙加庚荧入白，
            白入荧兮贼即来，荧入白兮贼即去。
            丙为悖兮庚为格，格则不通悖乱逆。
            丙加天乙为伏逆，天乙加丙为飞悖，
            庚加日干为伏干，日干加庚飞干格。
            加一宫兮战于野，同一宫兮战于国。
            庚加值符天乙伏，值符加庚天乙飞。
            庚加癸兮为大格，加己为刑最不宜；
            加壬之时为上格，又嫌年月日时逢。
            更有一般奇格者，六庚谨勿加三奇，
            此时若也行兵去，匹马只轮无返期。
            六癸加丁蛇妖矫，六丁加癸雀投江。
            六乙加辛龙逃走，六辛加乙虎猖狂。
            请观四者是凶神，百事逢之莫措手。
            丙加甲兮鸟跌穴，甲加丙兮龙反首,
            只此二者是吉神，为事如意十八九。
            八门若遇开休生，诸事逢之皆趁情。
            伤宜捕猎终须获，杜好邀遮及隐形。
            景上投书并破阵，惊能擒贼有声名:
            若问死门何所主，只宜吊死与行刑。
            蓬任冲辅禽阳星，英芮柱心阴宿名。
            辅禽心星为上吉，冲任小吉未全享。
            大凶蓬芮不堪使，小凶英柱不精明。
            小凶无气变为吉，大凶无气却平平。
            吉宿更能来旺相，万举万全功必成;
            若遇休囚并废没，劝君不必走前程。
            要识九星配五行，需求八卦考羲经：
            坎蓬水星离英火，中宫坤艮土为营，
            乾兑为金震巽木，旺相休囚看重轻。
            与我同行即为我，我生之月诚为旺，
            废于父母休于财，囚于鬼兮真不妄。
            假令水宿号天蓬，相在初冬与仲冬。
            旺于正二休四五，其余仿此身研穷。
            急从神兮缓从门，三五反覆天道亨。
            十干加伏若加错，入库休囚吉事危。
            斗精为使用为贵，起宫天乙用无遗。
            天目为客地耳主，六甲推合无差理。
            劝君莫失此玄机，洞彻九星扶明主。
            宫制其门则不迫，门制其宫是迫雄。
            天网四张无走路，一二网低有路踪。
            三至四宫难迴避，八九高强任西东。
            节气推移时候定，阴阳顺逆要精通。
            三元积数成六纪，天地未成有一理,
            请观歌里真妙诀，非是真贤莫相与。


titleA: 奇门
titleB: 歌诀
titleC: 奇门总要诀
create_time: 2025-03-08T20:25:34
update_time: 2025-03-08T20:31:42
content:
                    《奇门总要诀》

            阴阳逆顺妙难穷，二至还乡一九宫。
            若能了达阴阳理，天地都来一掌中。
            三才变化作三遁，八卦分为人遁门。
            星符每逐时干转，值使常随天乙奔。
            六仪六甲本同名，三奇即是乙丙丁。
            三奇偏合开休生，便是吉门利出行。
            万事从之无不利，能知玄妙得其灵。
            值符前三六合位，前二太阴君须记。
            值符后一名九天，后二宫神名九地。
            地为伏匿天扬兵，六合太阴可藏避。
            急从神兮缓从门，三五反复天道利。
            己上若得三奇妙，不如更得三奇使。
            得使犹来未为精，五不遇时损其明。
            损又须知时克日，吟格相加尤不吉。
            掩捕逃亡须格时，占稽得人信宜失。
            斗中三奇游六仪，天乙会合主阴私。
            讨捕须明时下克，行人信息遇三奇。
            三奇上见游六仪，六仪更见五阳时。
            兼向八门寻吉位，万事开三万事宜。
            五阳在前五阴后，主客须知有盛衰。
            阴后五支还须记，六仪加著更无利。
            六仪忽然加三宫，更为击刑先须忌。
            六仪击刑三奇墓，此时举事百事误。
            太白入荧贼即来，火入金乡贼即去。
            丙为勃兮庚为格，格则不通勃乱逆。
            庚加日千为伏干，日干加庚飞于格。
            加已为刑道上格，加癸路中大格宜。
            加壬之时为小格，更嫌岁月日时移。
            当此之时皆不吉，遣将行师勿用之。
            丙加甲兮鸟跃穴，甲加丙兮龙反首。
            辛加乙兮虎猖狂，乙加辛兮龙逃走。
            丁加癸兮雀入江，癸加丁兮蛇天矫。
            符加丙丁为相佐，使加六丁为守户。
            生丙合戊为天遁，地通乙合开加己。
            休承丁合太阴人，天网四张时加癸。
            蓬加英兮为反吟，伏吟之时蓬加蓬。
            吉宿见之事更吉，凶宿逢之事愈凶。
            天辅冲任禽心吉，天蓬天英芮柱凶。
            阴属禽心柱英芮，阳宿冲辅及蓬任。
            天网四张无走路，阴阳逆顺妙无穷。
            节气推移时候应，二至还向一九宫。
            三元超通用六甲，八卦周流遍九宫。


